Як адзначыў у сваім выступленні Аляксандр Грамовіч, аператыўная абстаноўка на Дзівінскім участку граніцы стабільная і кантралюемая. Ахова рубяжоў нашай краіны ажыццяўляецца ў штодзённым рэжыме. Адметна, што жыхары прыгранічных тэрыторый з глыбокім разуменнем ставяцца да патрабаванняў закона і супрацоўнікаў Пінскага пагранічнага атрада, а таксама па асабістай ініцыятыве дапамагаюць людзям у пагонах. Аляксандр Васільевіч вызначыў плённую работу ў тым ліку і дружыннікаў, якія заўсёды старанна выконваюць свае абавязкі. Дарэчы, грамадзяне самі цудоўна разумеюць усю складанасць сітуацыі ў суседняй Украіне і жадаюць унесці свой уклад ва ўмацаванне законнасці і правапарадку.